**Tájékoztató szünidei gyermekétkeztetés**

**igénybevételének lehetőségéről**

Nagytarcsa Község Önkormányzata a 2023/24-es nevelési évben szünidei gyermekétkeztetés keretében ingyenes déli meleg f'őétkezést biztosít a szülő, törvényes képviselő kérelmére a kerületi lakóhellyel rendelkező hátrányos/halmozottan hátrányos helyzetű, valamint a rendszeres gyermekvédelmi kedvezményben részesülő kiskorú gyermekek részére az alábbiak szerint:

**általános- és középiskolás kiskorú gyermekek részére**

* az őszi szünet időtartamára eső **4 munkanapra** (2023. október 30-tól 2023. november 3-ig),
* a téli szünet időtartamára eső **8 munkanapra** (2023. december 22., 2023. december 27-től december 29-ig., 2024. január 2-től január 5-ig),
* a tavaszi szünet időtartamára eső **5 munkanapra** (2024. március 28., 2024. április 2-től április 5-ig);

**óvodai nevelésben részesülő gyermekek részére**

* az őszi, téli és tavaszi szünet, valamint az ezen időtartamra eső, az óvoda zárva tartásának időtartama alatti munkanapokra.

A szünidei gyermekétkeztetés megkezdése előtt a jegyző vizsgálja, hogy a rendszeres gyermekvédelmi kedvezményben részesülő gyermek hátrányos vagy halmozottan hátrányos helyzete az azt megállapító határozat alapján fennáll-e.

Amennyiben a szülő, törvényes képviselő a rendszeres gyermekvédelmi kedvezményre jogosult gyermeke(i) részére a szünidei gyermekétkeztetést igénybe kívánja venni, de gyermeke(i) hátrányos, halmozottan hátrányos helyzete még nem került megállapításra, erre vonatkozó kérelmét a Nagytarcsai Polgármesteri Hivatalnál ügyfélfogadási időben terjesztheti elő.

Az ingyenes szünidei étkeztetést minden esetben kérelmezni kell. Amennyiben a szülő, törvényes képviselő a szünidei gyermekétkeztetést igénybe kívánja venni gyermeke(i) részére, azt az e Tájékoztató mellékleteként szereplő Nyilatkozaton kell benyújtania a Nagytarcsai Polgármesteri Hivatal ügyfélszolgálatán, vagy postai úton eljuttatnia a Hivatal részére.

A Nyilatkozatot annyi példányban kell kitölteni és benyújtani, ahány gyermek vonatkozásában igénylik az ingyenes étkeztetést. A Nyilatkozat kitöltésében a Nagytarcsai Szociális Segítő Szolgálat az arra igényt tartó szülőnek, törvényes képviselőnek segítséget nyújt.

Az ingyenes szünidei gyermekétkeztetésre való jogosultság megállapítása esetén az étel átvételének helyszíne és időpontja: Szociális Segítő Szolgálat (2142 Nagytarcsa, Zrínyi M. u. 38.), 11-13 óra között. Akadályoztatás esetén a szülő, törvényes képviselő által megbízott személy számára az étel elvitele írásbeli meghatalmazás alapján lehetséges.

A szünidei gyermekétkeztetéssel kapcsolatban további tájékoztatás kérhető a Nagytarcsai Polgármesteri Hivatalban.

Nagytarcsa, 2023. szeptember 1.